CELEX: 32021D1965
Language: et
Date: 2021-11-11 00:00:00
Title: Nõukogu otsus (ÜVJP) 2021/1965, 11. november 2021, millega muudetakse otsust (ÜVJP) 2017/2074 piiravate meetmete kohta seoses olukorraga Venezuelas

12.11.2021   
               
               
                  ET
               
               
                  Euroopa Liidu Teataja
               
               
                  L 400/148
               
            
         NÕUKOGU OTSUS (ÜVJP) 2021/1965,
         11. november 2021,
         millega muudetakse otsust (ÜVJP) 2017/2074 piiravate meetmete kohta seoses olukorraga Venezuelas
         EUROOPA LIIDU NÕUKOGU
         võttes arvesse Euroopa Liidu lepingut, eriti selle artiklit 29,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu võttis 13. novembril 2017 vastu otsuse (ÜVJP) 2017/2074 (1) piiravate meetmete kohta seoses olukorraga Venezuelas.
                  
               
                     (2)
                  
                  
                     Võttes arvesse Venezuelas valitsevat poliitilist, majandus-, sotsiaal- ja humanitaarkriisi ning demokraatiat, õigusriigi põhimõtet ja inimõiguste austamist õõnestava tegevuse jätkumist, võttis nõukogu 12. novembril 2020 vastu otsuse (ÜVJP) 2020/1700, (2) millega pikendati piiravate meetmete, sealhulgas loetelu kõigi kannete kehtivust kuni 14. novembrini 2021.
                  
               
                     (3)
                  
                  
                     Pidades silmas jätkuvalt keerulist olukorda Venezuelas, võttis nõukogu 22. veebruaril 2021 vastu otsuse (ÜVJP) 2021/276, (3) millega lisati loetellu 19 isikut.
                  
               
                     (4)
                  
                  
                     Nõukogu vaatas kooskõlas otsuse (ÜVJP) 2017/2074 artikliga 13 kehtivad piiravad meetmed läbi. Selle läbivaatamise põhjal tuleks piiravate meetmete, sealhulgas kõikide loetelu kannete kehtivust pikendada 14. novembrini 2022, ning 26 isiku loetellu kandmise põhjendusi tuleks ajakohastada.
                  
               
                     (5)
                  
                  
                     Need meetmed ei mõjuta elanikkonda üldiselt ja neid võib tagasi pöörata, kui Venezuelas tehakse demokraatia, õigusriigi ja inimõiguste austamise taastamisel edusamme.
                  
               
                     (6)
                  
                  
                     Otsust (ÜVJP) 2017/2074 tuleks seetõttu vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            Otsust (ÜVJP) 2017/2074 muudetakse järgmiselt.
            
                        1)
                     
                     
                        Artikli 13 esimene lõik asendatakse järgmisega:
                        „Käesolevat otsust kohaldatakse kuni 14. novembrini 2022.“
                     
                  
                        2)
                     
                     
                        I lisa muudetakse vastavalt käesoleva otsuse lisale.
                     
                  
         
            Artikkel 2
            Käesolev otsus jõustub järgmisel päeval pärast selle avaldamist Euroopa Liidu Teatajas.
         
         
            Brüssel, 11. november 2021
            
               
                  Nõukogu nimel
               
               
                  eesistuja
               
               Z. POČIVALŠEK
            
         
         
            (1)  Nõukogu 13. novembri 2017. aasta otsus (ÜVJP) 2017/2074 piiravate meetmete kohta seoses olukorraga Venezuelas (ELT L 295, 14.11.2017, lk 60).
         
            (2)  Nõukogu 12. novembri 2020. aasta otsus (ÜVJP) 2020/1700, millega muudetakse otsust (ÜVJP) 2017/2074 piiravate meetmete kohta seoses olukorraga Venezuelas (ELT L 381, 13.11.2020, lk 24).
         
            (3)  Nõukogu 22. veebruari 2021. aasta otsus (ÜVJP) 2021/276, millega muudetakse otsust (ÜVJP) 2017/2074 piiravate meetmete kohta seoses olukorraga Venezuelas (ELT L 60 I, 22.2.2021, lk 9).
      
      
         
            LISA
            Otsuse (ÜVJP) 2017/2074 I lisa kanded 1, 4, 7, 10, 12, 18, 20, 25, 27, 28, 29, 34, 35, 36, 37, 41, 42, 43, 44, 45, 46, 47, 48, 51, 53 ja 55 asendatakse järgmiste kannetega.
            
               
                            
                        
                        
                           Nimi
                        
                        
                           Tuvastamisandmed
                        
                        
                           Põhjused
                        
                        
                           Loetellu kandmise kuupäev
                        
                     
                           „1.
                        
                        
                           Néstor Luis REVEROL TORRES
                        
                        
                           Sünniaeg: 28. oktoober 1964
                           Sugu: mees
                        
                        
                           Alates 2020. aasta oktoobrist elektrienergiaminister. Alates 2019. aasta aprillist riiklike ehitustööde ja teenuste eest vastutav asepresident, riigi elektriettevõtte Corporación Eléctrica Nacional juhtivsekretär. 2016. aastast kuni 2020. aasta oktoobrini sise-, justiits- ja rahuminister. Bolívari rahvuskaardi ülemkindral alates 2020. aasta augustist. Vastutab temale alluvate julgeolekujõudude poolt toime pandud inimõiguste raskete rikkumiste, sealhulgas (poliit)vangide piinamise eest ning demokraatliku opositsiooni allasurumise eest Venezuelas, sealhulgas poliitiliste meeleavalduste keelamise ja mahasurumise eest.
                        
                        
                           22.1.2018
                        
                     
                           4.
                        
                        
                           Antonio José BENAVIDES TORRES
                        
                        
                           Sünniaeg: 13. juuni 1961
                           Sugu: mees
                        
                        
                           Mittedemokraatlikult valitud rahvuskogu liige. Pealinna piirkonna (Distrito Capital) ülem kuni 2018. aasta jaanuarini. Kuni 21. juunini 2017 Bolívari rahvuskaardi kindralkomandör. Seotud kodanikuühiskonna ja demokraatliku opositsiooni allasurumisega Venezuelas ning vastutab temale alluva Bolívari rahvuskaardi poolt toime pandud inimõiguste raskete rikkumiste eest. Tema tegevus ja poliitika Bolívari rahvuskaardi ülemjuhatajana, sealhulgas asjaolu, et Bolívari rahvuskaart võttis endale korrapidamise tsiviilisikute demonstratsioonide üle ning avaldas avalikult toetust sellele, et sõjaväekohtutel peaks olema kohtulik võim tsiviilisikute üle, õõnestas õigusriigi põhimõtteid Venezuelas.
                        
                        
                           22.1.2018
                        
                     
                           7.
                        
                        
                           Diosdado CABELLO RONDÓN
                        
                        
                           Sünniaeg: 15. aprill 1963
                           Sugu: mees
                        
                        
                           Mittedemokraatlikult valitud rahvuskogu liige, endine põhiseadusliku kogu president ja Venezuela Ühendatud Sotsialistliku Partei (PSUV) esimene asepresident. Seotud demokraatia ja õigusriigi põhimõtete õõnestamisega Venezuelas, kasutades muu hulgas meediakanaleid poliitilise opositsiooni, teiste meediakanalite ja kodanikuühiskonna avalikuks ründamiseks ja ähvardamiseks.
                        
                        
                           22.1.2018
                        
                     
                           10.
                        
                        
                           Jesús Rafael SUÁREZ CHOURIO
                        
                        
                           Sünniaeg: 19. juuli 1962
                           Sugu: mees
                        
                        
                           Mittedemokraatlikult valitud rahvuskogu julgeoleku- ja kaitsekomisjoni esimees alates 2021. aasta jaanuarist. Endine Venezuela armee ülemjuhataja peastaabi ülem (2019. aasta juulist 2020. aasta septembrini). Endine Venezuela armee kindralkomandör (kuni 2019. aasta juulini). Endine Venezuela armee ülemjuhataja ja endine Venezuela keskosa ühtse kaitsepiirkonna (REDI Central) komandör. Vastutab temale Venezuela armee ülemjuhataja ametis olemise ajal allunud vägede poolt toime pandud inimõiguste raskete rikkumiste, sealhulgas ülemäärase jõu kasutamise ning kinnipeetavate väärkohtlemise eest. Ründas demokraatlikku opositsiooni ja toetas sõjakohtute kasutamist kohtupidamiseks tsiviilisikutest meeleavaldajate üle.
                        
                        
                           25.6.2018
                        
                     
                           12.
                        
                        
                           Delcy Eloina RODRÍGUEZ GÓMEZ
                        
                        
                           Sünniaeg: 18. mai 1969
                           Sugu: naine
                        
                        
                           Venezuela asepresident, majandus-, rahandus- ja kaubandusminister. Ebaseadusliku põhiseadusliku kogu endine president ja põhiseadusliku kogu loomise eesmärgil presidendi juurde loodud komisjoni endine liige. Tema tegevus presidendi juurde loodud komisjonis ja selle järel ebaseadusliku põhiseadusliku kogu presidendina (mille tulemusel võeti muu hulgas seadusevastaselt üle rahvuskogu pädevus ja rakendati seda opositsiooni ründamiseks, et takistada opositsiooni osalemist poliitilises protsessis) õõnestas demokraatiat ja õigusriigi põhimõtteid Venezuelas.
                        
                        
                           25.6.2018
                        
                     
                           18.
                        
                        
                           Xavier Antonio MORENO REYES
                        
                        
                           Sugu: mees
                        
                        
                           Riikliku valimisnõukogu (CNE) peasekretär alates 2009. aastast kuni 2020. aasta juunini. Sellel ametikohal soodustas, legitimeeris ja õigustas ta CNE otsuseid, kuna CNE peasekretäri roll on ka päevakorra koostamine ja otsuste vormistamine. Moreno Reyes jäi CNE peasekretäri kohale ajal, kui demokraatiat tõsiselt õõnestati ja CNE sõltumatu roll valimisprotsessis oli kompromiteeritud. Vastutab seetõttu demokraatia õõnestamise eest Venezuelas, sealhulgas ebaseadusliku põhiseadusliku kogu loomise hõlbustamise ja valimisprotsessiga manipuleerimise eest.
                        
                        
                           25.6.2018
                        
                     
                           20.
                        
                        
                           Rafael Ramón BLANCO MARRERO
                        
                        
                           Sünniaeg: 28. veebruar 1968
                           Identifitseerimisnumber: V-6250588
                           Sugu: mees
                        
                        
                           Venezuela armee diviisikindral alates 5. juulist 2019. Endine sõjalise vastuluure peadirektoraadi (Dirección General de Contrainteligencia Militar (DGCIM)) asedirektor. Vastutab tema alluvuses olnud DGCIMi ametnike poolt toime pandud inimõiguste raskete rikkumiste, sealhulgas piinamise, ülemäärase jõu kasutamise ja DGCIMi rajatistes kinnipeetavate väärkohtlemise eest. Seotud kapten Acosta surmaga.
                        
                        
                           27.9.2019
                        
                     
                           25.
                        
                        
                           Hannover Esteban GUERRERO MIJARES
                        
                        
                           Sünniaeg: 14. jaanuar 1971
                           Sugu: mees
                        
                        
                           35. sõjaväepolitsei brigaadi teine komandör ja staabiülem alates 2020. aasta augustist. Juhtis vähemalt 2019. aasta aprillist kuni 2019. aasta augustini sõjalise vastuluure peadirektoraadi (Dirección General de Contrainteligencia Militar (DGCIM)) uurimisi. Selles ametis kuulus tema järelevalve alla Boleitas asuv DGCIMi rajatis. Vastutab tema enda ja tema alluvuses olnud DGCIMi liikmete poolt toime pandud inimõiguste raskete rikkumiste, sealhulgas piinamise, ülemäärase jõu kasutamise ja kinnipeetavate väärkohtlemise eest, eelkõige Boleitas. Seotud kapten Acosta surmaga.
                        
                        
                           27.9.2019
                        
                     
                           27.
                        
                        
                           Gladys DEL VALLE REQUENA
                        
                        
                           Sünniaeg: 9. november 1952
                           Sünnikoht: Puerto Santo, Sucre, Venezuela
                           Identifitseerimisnumber: V-4114842
                           Sugu: naine
                        
                        
                           Mittedemokraatlikult valitud rahvuskogu liige ning tunnustamata põhiseadusliku kogu (ANC) endine liige ja teine asepresident. Olles nimetatud kogus juhtival ametikohal, on ta õõnestanud demokraatiat ja õigusriigi põhimõtteid Venezuelas, kirjutades muu hulgas alla dekreedile, millega võeti Venezuela rahvuskogu presidendilt Juan Guaidólt parlamentaarne puutumatus.
                        
                        
                           29.6.2020
                        
                     
                           28.
                        
                        
                           Tania Valentina DÍAZ GONZÁLEZ
                        
                        
                           Sünniaeg: 18. juuni 1963
                           Sünnikoht: Caracas, Distrito Capital, Venezuela
                           Identifitseerimisnumber: V-6432672
                           Sugu: naine
                        
                        
                           Mittedemokraatlikult valitud rahvuskogu liige ning tunnustamata põhiseadusliku kogu (ANC) endine esimene asepresident. Olles nimetatud kogus juhtival ametikohal, on ta õõnestanud demokraatiat ja õigusriigi põhimõtteid Venezuelas, kirjutades muu hulgas alla dekreedile, millega võeti Venezuela rahvuskogu presidendilt Juan Guaidólt parlamentaarne puutumatus.
                        
                        
                           29.6.2020
                        
                     
                           29.
                        
                        
                           Elvis Eduardo HIDROBO AMOROSO
                        
                        
                           Sünniaeg: 4. august 1963
                           Sünnikoht: Caracas, Distrito Capital, Venezuela
                           Identifitseerimisnumber: V-7659695
                           Sugu: mees
                        
                        
                           Riigikontrolör alates 23. oktoobrist 2018 ning tunnustamata põhiseadusliku kogu endine esimene ja teine asepresident. Ta on õõnestanud demokraatiat ja õigusriigi põhimõtteid Venezuelas, takistades muu hulgas opositsiooniliikmete jaoks 15 aasta jooksul juurdepääsu avalikele ametikohtadele, juhtides ebaseaduslikku põhiseaduslikku kogu, allkirjastades nn vihkamisvastase seaduse, õigustades seaduslikult valitud opositsiooni kuuluva kuberneri ametist kõrvaldamist ning keelates Juan Guaidól kandideerida mis tahes avalikule ametikohale.
                        
                        
                           29.6.2020
                        
                     
                           34.
                        
                        
                           Luis Eduardo PARRA RIVERO
                        
                        
                           Sünniaeg: 7. juuli 1978
                           Identifitseerimisnumber: V-14211633
                           Sugu: mees
                        
                        
                           Mittedemokraatlikult valitud rahvuskogu liige. 2015. aastal valitud rahvuskogu liikmena lavastas ta 5. jaanuaril 2020 oma valimise rahvuskogu presidendiks, õõnestades sellega demokraatiat ja õigusriigi põhimõtteid Venezuelas. Valimised toimusid ajal, mil sõjaväepolitsei blokeeris mitme parlamendiliikme sissepääsu rahvuskogu ruumidesse ja kvoorumit ei saavutatud. Seetõttu pidid opositsiooniliikmed kokku saama väljaspool rahvuskogu ruume, et Juan Guaidó tagasi presidendiks valida. Peatselt pärast Parra Rivero lavastatud valimist väljendasid Maduro ja tunnustamata põhiseaduslik kogu režiimi poliitilise partei (PSUV) toetusel heameelt Parra Rivero valimise üle.
                        
                        
                           29.6.2020
                        
                     
                           35.
                        
                        
                           Franklyn Leonardo DUARTE
                        
                        
                           Sünniaeg: 15. mai 1977
                           Identifitseerimisnumber: V-3304045
                           Sugu: mees
                        
                        
                           Mittedemokraatlikult valitud rahvuskogu liige. 2015. aastal valitud rahvuskogu endine liige ja selle ebaseaduslikult valitud esimene asepresident. 2015. aastal valitud rahvuskogu liikmena lavastas ta 5. jaanuaril 2020 oma valimise rahvuskogu esimeseks asepresidendiks, õõnestades sellega demokraatiat ja õigusriigi põhimõtteid Venezuelas. Valimised toimusid ajal, mil sõjaväepolitsei blokeeris mitme parlamendiliikme sissepääsu rahvuskogu ruumidesse ja kvoorumit ei saavutatud. Seetõttu pidid opositsiooniliikmed kokku saama väljaspool rahvuskogu ruume, et Juan Guaidó tagasi presidendiks valida. Peatselt pärast Duarte lavastatud valimist väljendasid Maduro ja tunnustamata põhiseaduslik kogu režiimi poliitilise partei (PSUV) toetusel heameelt rahvuskogu juhatuse valimise üle.
                        
                        
                           29.6.2020
                        
                     
                           36.
                        
                        
                           José Gregorio NORIEGA FIGUEROA
                        
                        
                           Sünniaeg: 21. veebruar 1969
                           Identifitseerimisnumber: V-8348784
                           Sugu: mees
                        
                        
                           Mittedemokraatlikult valitud rahvuskogu liige. 2015. aastal valitud rahvuskogu endine liige ja selle ebaseaduslikult valitud teine asepresident. Erakonna Voluntad Popular ajutise juhatuse ebaseaduslikult ametisse nimetatud direktor. 2015. aastal valitud rahvuskogu liikmena lavastas ta 5. jaanuaril 2020 oma valimise rahvuskogu teiseks asepresidendiks, õõnestades sellega demokraatiat ja õigusriigi põhimõtteid Venezuelas. Valimised toimusid ajal, mil sõjaväepolitsei blokeeris mitme parlamendiliikme sissepääsu rahvuskogu ruumidesse ja kvoorumit ei saavutatud. Seetõttu pidid opositsiooniliikmed kokku saama väljaspool rahvuskogu ruume, et Juan Guaidó tagasi presidendiks valida. Peatselt pärast Noriega lavastatud valimist väljendasid Maduro ja tunnustamata põhiseaduslik kogu režiimi poliitilise partei (PSUV) toetusel heameelt rahvuskogu juhatuse valimise üle. 2020. aasta juulis võttis Noriega, keda abistas Venezuela ülemkohus (Tribunal Supremo de Justicia (TSJ)), ebaseaduslikult üle erakonna Voluntad Popular juhtimise, õõnestades sellega veelgi demokraatiat Venezuelas.
                        
                        
                           29.6.2020
                        
                     
                           37.
                        
                        
                           Remigio CEBALLOS ICHASO
                        
                        
                           Sünniaeg: 1. mai 1963
                           Identifitseerimisnumber: V-6557495
                           Sugu: mees
                        
                        
                           Venezuela Bolívari riiklike relvajõudude operatiiv- ja strateegilise juhtimisüksuse (Comando Estratégico Operacional Fuerzas Armadas Nacionales Bolivarianas (CEOFANB)) – Venezuela relvajõudude kõrgeima organi – endine komandör (2017. aasta juunist 2021. aasta juulini). CEOFANB kontrollib Bolívari riiklikke relvajõudusid ja Bolívari rahvuskaarti. CEOFANB vastutab ka meeleavalduste korral toimuvate FANB sekkumiste koordineerimise eest.
                           Vastutas CEOFANBi komandörina FANB ametnike ja tema alluvuses olnud relvajõudude, sealhulgas Bolívari rahvuskaardi poolt toime pandud inimõiguste raskete rikkumiste, sealhulgas ülemäärase jõu kasutamise ning ebainimliku ja alandava kohtlemise eest. Erinevate allikate, sealhulgas Venezuela Bolívari Vabariigis läbiviidava sõltumatu rahvusvahelise teabekogumismissiooni kohaselt panevad FANB ja Bolívari rahvuskaart toime inimõiguste rikkumisi.
                        
                        
                           22.2.2021
                        
                     
                           41.
                        
                        
                           Luis Fernando DAMIANI BUSTILLOS
                        
                        
                           Sünniaeg: 27. aprill 1946
                           Sugu: mees
                        
                        
                           Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt, kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis ning opositsioonierakonda Acción Democrática käsitleva otsuse pikendamise eest veel ühe aasta võrra 2021. aastas mais. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid.
                        
                        
                           22.2.2021
                        
                     
                           42.
                        
                        
                           Lourdes Benicia SUÁREZ ANDERSON
                        
                        
                           Sünniaeg: 7. märts 1965
                           Sugu: naine
                        
                        
                           Ülemkohtu põhiseaduskoja president ja esimene asepresident alates 5. veebruarist 2021. Ülemkohtu (Tribunal Supremo de Justicia) põhiseaduskoja kohtunik alates 2005. aasta detsembrist. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt, kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis ning opositsioonierakonda Acción Democrática käsitleva otsuse pikendamise eest veel ühe aasta võrra 2021. aastas mais. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid.
                        
                        
                           22.2.2021
                        
                     
                           43.
                        
                        
                           Calixto Antonio ORTEGA RÍOS
                        
                        
                           Sünniaeg: 12. oktoober 1950
                           Sugu: mees
                        
                        
                           Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt, kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis ning opositsioonierakonda Acción Democrática käsitleva otsuse pikendamise eest veel ühe aasta võrra 2021. aastas mais. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid.
                        
                        
                           22.2.2021
                        
                     
                           44.
                        
                        
                           René Alberto DEGRAVES ALMARZA
                        
                        
                           Sugu: mees
                        
                        
                           Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt, kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis ning opositsioonierakonda Acción Democrática käsitleva otsuse pikendamise eest veel ühe aasta võrra 2021. aastas mais. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid.
                        
                        
                           22.2.2021
                        
                     
                           45.
                        
                        
                           Arcadio DELGADO ROSALES
                        
                        
                           Sünniaeg: 23. september 1954
                           Sugu: mees
                        
                        
                           Ülemkohtu (Tribunal Supremo de Justicia) põhiseaduskoja kohtunik ja asepresident. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt, kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis ning opositsioonierakonda Acción Democrática käsitleva otsuse pikendamise eest veel ühe aasta võrra 2021. aastas mais. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid.
                        
                        
                           22.2.2021
                        
                     
                           46.
                        
                        
                           Carmen Auxiliadora ZULETA DE MERCHÁN
                        
                        
                           Sünniaeg: 13. detsember 1947
                           Sugu: naine
                        
                        
                           Ülemkohtu (Tribunal Supremo de Justicia) põhiseaduskoja kohtunik. Vastutab ülemkohtu põhiseaduskoja liikmena tegevuste, avalduste ja kohtuotsuste eest, millega võeti seadusevastaselt üle rahvuskogu põhiseaduslikud volitused ja õõnestati opositsiooni valimisõigusi, sealhulgas riikliku valimisnõukogu (Consejo Nacional Electoral) liikmete ühepoolse ametisse nimetamise eest 2020. aasta juunis ülemkohtu poolt, kolme peamise demokraatliku opositsioonipartei juhatuse tegevuse peatamise ja nende juhatuste ühepoolse asendamise eest 2020. aasta juunis ja juulis ning opositsioonierakonda Acción Democrática käsitleva otsuse pikendamise eest veel ühe aasta võrra 2021. aastas mais. Seega on tema tegevus õõnestanud demokraatiat ja õigusriigi põhimõtteid Venezuelas ning ta on aidanud ja hõlbustanud täitevvõimul õõnestada demokraatiat ja õigusriigi põhimõtteid.
                        
                        
                           22.2.2021
                        
                     
                           47.
                        
                        
                           Indira Maira ALFONZO IZAGUIRRE
                        
                        
                           Sünniaeg: 29. aprill 1968
                           Sünnikoht: La Guaira (La Guaira osariik, Venezuela)
                           Identifitseerimisnumber: V-6978710
                           Sugu: naine
                        
                        
                           Ülemkohtu (Tribunal Supremo de Justicia (TSJ)) valimiskoja president alates 2021. aasta maist. Riikliku valimisnõukogu (Consejo Nacional Electoral (CNE)) endine esinaine, kes nimetati ametisse 13. juunil 2020. Ülemkohtu (TSJ) valimiskoja ja täiskogu endine liige, TSJ esimehe teine asetäitja 2015. aastast kuni 24. veebruarini 2017 ning TSJ esimehe asetäitja 24. veebruarist 2017 kuni 12. juunini 2020. TSJ valimiskoja liikmena vastutab Alfonzo Izaguirre 2015. aasta detsembris toimepandud tegevuste eest, mis olid suunatud toona vastvalitud rahvuskogu vastu, mistõttu ei saanud rahvuskogu teostada oma seadusandlikku võimu. Lisaks nõustus ta sellega, et TSJ nimetas ta 2020. aasta juunis ametisse CNE esinaisena, kuigi selline õigus kuulub rahvuskogule. Selles rollis valmistas ta ette ja juhtis 6. detsembril 2020 toimunud rahvuskogu mittedemokraatlikke valimisi ning osales 30. juunil 2020 nende valimistega seotud valimisnormide muutmises, ülemkohtust ametlikult lahkumata (ajutine luba liituda riikliku valimisnõukoguga). Pärast riikliku valimisnõukogu koosseisu uuendamist 2021. aasta mais pöördus ta tagasi ülemkohtusse. Seega on tema tegevus õõnestanud demokraatiat ja õigusriigi põhimõtteid Venezuelas.
                        
                        
                           22.2.2021
                        
                     
                           48.
                        
                        
                           Leonardo Enrique MORALES POLEO
                        
                        
                           Sugu: mees
                        
                        
                           Endine riikliku valimisnõukogu (Consejo Nacional Electoral (CNE)) asepresident ning poliitilise osalemise ja rahastamise komisjoni president (2020. aasta augustist kuni 2021. aasta maini).
                           Ülemkohus (Tribunal Supremo de Justicia) nimetas 7. augustil 2020 Morales Poleo CNE asepresidendiks ning poliitilise osalemise ja rahastamise komisjoni presidendiks, kuigi selline õigus kuulub rahvuskogule. Lisaks osales ta vahetult enne ametisse nimetamist erakonnas Avanzada progresista. CNE liikmena osales ta täiel määral valimisprotsessi juhtimises, mille tulemusel toimusid 6. detsembril 2020 rahvuskogu mittedemokraatlikud valimised. Seega on tema tegevus õõnestanud demokraatiat ja õigusriigi põhimõtteid Venezuelas.
                        
                        
                           22.2.2021
                        
                     
                           51.
                        
                        
                           Carlos Ramón Enrique CARVALLO GUEVARA
                        
                        
                           Identifitseerimisnumber: V-10132041
                           Sugu: mees
                        
                        
                           Riigiettevõtte Corporación Ecosocialista Ezequiel Zamora (CORPOEZ) president alates 2021. aasta märtsist. Sõjalise vastuluure peadirektoraadi (Dirección General de Contrainteligencia Militar (DGCIM)) diviisikindral ja direktori asetäitja 21. augustist 2020 kuni 11. märtsini 2021. Kindral Rafael Ramón Blanco Marrero järeltulija. Carvallo Guevara teenis DGCIMd eelnevalt Los Andesi piirkonnas ja oli Bolívari rahvuskaardis kõrgel ametikohal. Ta vastutab tema alluvuses olnud DGCIMi ametnike poolt Venezuelas toime pandud inimõiguste raskete rikkumiste eest. Venezuela Bolívari Vabariigis läbiviidava sõltumatu rahvusvahelise teabekogumismissiooni poolt hiljuti avaldatud teabes märgitakse, et DGCIM on institutsioon, mis vastutab otseselt inimõiguste raskete rikkumiste eest.
                        
                        
                           22.2.2021
                        
                     
                           53.
                        
                        
                           Carlos Enrique TERÁN HURTADO
                        
                        
                           Identifitseerimisnumber: V-8042567
                           Sugu: mees
                        
                        
                           Brigaadikindral alates 5. juulist 2019 ja sõjalise vastuluure peadirektoraadi (Dirección General de Contrainteligencia Militar (DGCIM)) kriminaaluurimiste eridirektoraadi juhataja 2019. aastast 2021. aastani. Eelnevalt teenis brigaadikindral Terán Hurtado Falcóni osariigi politseijuhina ja Táchira osariigi DGCIMi juhina. Ta vastutab tema alluvuses olnud DGCIMi ametnike poolt Venezuelas toime pandud inimõiguste raskete rikkumiste ning kinnipeetavate julma ja ebainimliku kohtlemise eest. Venezuela Bolívari Vabariigis läbiviidava sõltumatu rahvusvahelise teabekogumismissiooni esitatud üksikasjalikus teabes märgitakse, et brigaadikindral Terán Hurtado on vastutavate isikute seas ning on seotud kapten de la Sotta juhtumiga.
                        
                        
                           22.2.2021
                        
                     
                           55.
                        
                        
                           Douglas Arnoldo RICO GONZÁLEZ
                        
                        
                           Sünniaeg: 28. september 1969
                           Identifitseerimisnumber: V-6864238
                           Sugu: mees
                        
                        
                           Teadus-, karistus- ja kriminaaluurimiskorpuse (Cuerpo de Investigaciones Científicas, Penales y Criminalísticas (CICPC)) direktor alates 5. veebruarist 2016. Eelnevalt teenis ta CICPCi direktori asetäitjana. Ta vastutab tema alluvuses olnud CICPCi ametnike poolt toime pandud inimõiguste raskete rikkumiste eest. Venezuela Bolívari Vabariigis läbiviidava sõltumatu rahvusvahelise teabekogumismissiooni esitatud aruandes märgitakse, et CICPC on institutsioon, mis paneb Venezuelas korrapäraselt toime inimõiguste rikkumisi. ÜRO inimõiguste ülemvoliniku 16. juuni 2021. aasta aruande kohaselt on CICPC seotud ka kohtuväliste hukkamistega.
                        
                        
                           22.2.2021“.